Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 8330

12. évfolyam 2006/20/II. szám A Pedagógia tanterv az Képességfejlesztő és értékőrző program (KÉK) keretei között a 12. évfolyam számára kimunkált részletes tanterv. A tantervet és taneszközeit használhatják, választhatják azok az iskolák (pedagógusok), akik a Képességfejlesztő és értékőrző program és pedagógiája szerint dolgoznak. Javasolt óraszám Évfolyam 7. 8. 9. 10. 11. 12. Heti óraszám ☺ A KÉK tanterv és a NAT 2003 viszonyának jellemzői A KÉK Pedagógia tanterve a NAT 2003 Ember és társadalom műveltségi területére megfogalmazott követelményeknél szélesebb területet ölel fel. A tanterv jellemzői A Pedagógia tanterv a pedagógiai praxis iránt érdeklődést mutató, pedagógiai képességekkel rendelkező diákok számára nyújt fakultációs lehetőséget. A tanterv lehetővé teszi, hogy a diákok – a megélt iskolai tapasztalatok után és mellett – szisztematikus diszciplináris ismereteket szerezzenek a pedagógia világáról, valóságáról, alkotó és alakító tényezőiről, hogy tisztázódjon számukra a pedagógia alapvető funkciója. A tanterv mindezek mellett részletesen ismerteti a pedagógia világát mint professzionális intézményrendszert, a pedagógia világában tetten érhető tevékenységeket, szerepeket, szervezeteket és szervezetrendszereket. A pedagógiai ismeretek elsajátítása mellett pedagógiai jellegű tevékenységek (felügyelet, szabadidő-szervezés, tutori tevékenység stb.) tanulására, gyakorlására is lehetőséget teremt a tanterv. A Pedagógia tanterv – illeszkedve az Képességfejlesztő és értékőrző program tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulási-tanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén megfelelt (elégséges) teljesítményminősítést (osztályzatot) szerezzenek. Az egyes tantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A tanterv teljesítménykövetelményeit – következetes tanulás és tanulássegítés révén – bármely tanuló teljesíteni tudja. A tanterv tanulási programja módot kínál a differenciált tanulásszervezésre a pedagógusok számára. A tanterv alkalmazásához szükséges feltételek A tanterv különösebb tér- és időszervezést nem igényel. A tantervben szereplő tevékenységek tanulásához nem szükséges külön terem. Fontos azonban elkülönített térben (szertárban) tárolni a program kivitelezéséhez szükséges, illetve a tanulása során gyűjtött dokumentumokat, eszközöket. A tanterv tanulásához-tanításához saját fejlesztésű szakkönyv áll rendelkezésre. 2006/20/II. szám A Pedagógia tanulásának céljai a 12. évfolyamon A Pedagógia fakultatív tanulásának célja, hogy a tanulók az 1–11. évfolyamon szerzett mindennapi élményeiket, tapasztalataikat reflektív módon tudatosítsák, bővítsék. S a tapasztalati és élménybázis alapján összeállt mindennapi pedagógiai tudást koherens, rendezett tudásként tudják kezelni. Az így bennük összeálló tudás járuljon hozzá ahhoz, hogy párválasztás, majd családalapítás után el tudjanak igazodni az oktatási rendszer és az iskola világában. Leendő gyermekeik (valamint a tőlük információt, segítséget kérő érdeklődők) számára váljanak képessé előítéletektől mentes, tárgyszerű tájékoztatást adni. Végül a pedagógia tanulásának célja még az is, hogy a pedagógus pályára készülők élményt, információt és tudást szerezhessenek pályaválasztási döntésük meghozatalához. Tapasztalataik és élményeik reflektív feldolgozásával szerezzenek egyértelmű adatokat, információkat a tanulók a család és az iskola együttműködési lehetőségeiről, konfliktusairól, az együttműködés törvény által biztosított kereteiről. Váljanak képessé a családpedagógiai gondolkodásmód elsajátítására. Ismerjék meg a családpedagógia szakirodalmát. Váljanak képessé szülőknek történő segítségnyújtásra a családon belül jelentkező pedagógiai jellegű konfliktusok megoldáshoz; jellegzetes családpedagógiai jellegű – családhoz kötött – képességfejlesztő programok kidolgozásához. Ismerjék föl a tanulók, hogy a pedagógiai praxis évezredes folytatása nyomán jelentős volumenű és rendezettségű tudás halmozódott föl avégett, hogy a pedagógiai praxist orientálja, hogy segítséget és fogódzót nyújtson a pedagógiai praxis hiteles, biztonságos végzéséhez. Legyenek tájékozottak a tanulók arról, hogy az iskola – mint a társadalmi praxis egyik legfrekventáltabb alrendszere – szinte valamennyi művészeti ágnak témája. Szerezzenek hiteles információkat a tanulók – pályaválasztási döntéseik meghozatalához, azaz ismerjék meg a pedagógusszakma presztízsét, nehézségeit, a vele járó felelősséget és művelésének konfliktusait. Legyenek tisztában a tanulók azzal, hogy az emberi foglalkozások végzése során tévedéseket, hibákat, ún. műhibákat követnek el a munkavállalók. Tudjanak arról, hogy a műhibáért erkölcsi és jogi felelősséggel tartoznak. Ám tudjanak arról is, hogy a pedagógusfoglalkozások területén a műhiba elismertetése a kezdeteknél tart. Adatszerűen és tényszerűen legyenek képesek eligazodni a tanulók az emberi művelődés történetében, kitüntetetten a nevelésre, valamint az iskolázásra vonatkozó nézetek alakulására, továbbá a nézetek hatástörténetére a ma is létező napi praxisra vonatkoztatva. Szerezzenek tájékozottságot a tanulók a hazai és az európai iskolaügy jelenéről és jövőjéről. Fejlesszék stratégiai látásmódjukat az iskola lehetséges jövőjét illetően. Legyen elképzelésük az iskolázás jövőbeni lehetséges alternatíváiról, kitüntetetten a kötelező iskolázás és az "életfogytiglan" való tanulás problémaköreire. Szerezzenek jártasságot a tanulók az iskolai gyakorlat jelenségvilágának leírásában, értelmezésében, szerezzenek felkészültséget az iskolai gyakorlat lehetséges jobbításához. Vegyenek részt a tanulók pályaalkalmassági vizsgálatokon a pedagóguspályára való alkalmasság eldöntése érdekében. Gazdagodjon önismeretük és énképük a pálya mindennapos gyakorlatának megismerése, reflektív feldolgozása révén. Legyenek a tanulók tudatában annak, hogy a pedagógusszakma műveléséhez a már meglévő képességeik további csiszolásra várnak, hiányzó képességeik pedig sok-sok gyakorlással kifejleszthetők. Ismerjék meg a tanulók azokat a munkaszerepeket, amelyeket pedagógiai asszisztensként, később pedig diplomával rendelkező pedagógusként betölthetnek az iskola, illetve az oktatási rendszer keretei között. 2006/20/II. szám A tananyag-elsajátítás, az ellenőrzés és az értékelés módszerei a 12. évfolyamon A tananyag-elsajátítást szolgáló módszerek Az ellenőrzést szolgáló módszerek Az értékelést szolgáló módszerek  Saját élmények és tapasztalatok rendszerezése a pedagógia kategóriarendszerének alkalmazásával  Megfigyelések a család és az iskola keretei között  Pedagógiai folyamatok leírása és elemzése  Az iskolaügyet szabályozó törvényszöveg elemzése és értelmezése  Neveléstörténeti szövegek értelmezése  Iskolai dokumentáció tanulmányozása  Tantervelemzés  Tankönyv- és taneszközelemzés  Interjúk készítése az iskolai élet szereplőivel  Közreműködés iskolai kísérletek tervezésében, kivitelezésében  Ismeretterjesztő cikk készítése a helyi sajtó számára pedagógiai témákról  Pedagógiai műhibák argumentálása szakmai vita keretében  Pedagógiai szócikkek készítése  A tartalmi szabályozás kritikája szóban és írásban  Ismeretterjesztő előadás szülők számára  Viták szervezése pedagógiai témákról  Személyes kompetenciák egybevetése a pedagógus szakma egy-egy professziógramjával  Pedagógus pályára való alkalmasság kritériumainak egybevetése saját pedagógiai teljesítményekkel  A személyes pedagógiai szakmai tudás egybevetése a kívánatos pedagógus attitűddel, magatartással és nevelési stílussal Saját fejlesztésű taneszköz Évfolyam Cím 12. Zsolnai József: Bevezetés a pedagógiai gondolkodásba. Bp., 1996., Nemzeti Tankönyvkiadó. Zsolnai József: Az értékközvetítő és képességfejlesztő pedagógia. Bp., 1995., Holnap KKT –ÉKP Központ. 2006/20/II. szám Tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes